تورکیه پرزیدنتی رجب طیب اردوغان، 15 ژوئیه  کودتا تلاشی سونراسی ایلک خاریجی سفری چرچیوه‌سینده روسیادا.
زیارت، 24 نوامبردا روس تییاره‌سی‌نین تورک هاوا ساحه‌سینی پوزدوغو سببیله سالینماسیندان بو یانا روسیا لیدری ولادیمیر پوتین ایله ایلک اوز-اوزه گؤروشمه اولماسی باخیمین‌دان دا اهمیت داشیییر.
پرزیدنت اردوغان، روسیا دولت باشقانی پوتین ایله سن پتربورگ‌داکی کونستانتینووسکی ساراییندا ایستی بیر هاوادا گؤروشدو.
ایکی لیدر، باش-باشا و هئیتلرآراسی گؤروشمه‌لردن اوّل، بوتون دونیادا ماراقلا گؤزلنیلن بولوشما‌لارینا دایر مطبوعاتا قیسا بیر آچیقلاما ائتدی.
پوتین، اوچاق بحرانین‌دان سونرا علاقه‌لر یاواشلاسا دا، 15 ژوئیه‌ده کودتا تلاشین‌دان سونرا اردوغانا ایلک تلفون ائدن‌لردن اولدوغونو ایفاده ائده‌رک؛
"بو گون ده روسیایا خوش گلمیسینیز. ایکی‌لی علاقه‌لریمیزی باش-باشا گؤروشمک اوچون یاراتدیغینیز بو فورصت اوچون تشککور ائدیرم" دئدی.
پرزیدنت اردوغان ایسه ایکی اؤلکه آراسیندا اونسوز دا مثبت بیر سوره‌ج گیرن علاقه‌لرین، آتیلا‌جاق یئنی آددیم‌لارلا داها فرق‌لی بیر مرحله‌یه داشیناجاغینی سؤیله‌دی.
15  ژوئیه‌ده پوتین طرفین‌دن تلفون ائدیلمکدن ممنون اولدوغونو یازان اردوغان، بو گونکی گؤروشمه ایله بؤلگه‌دکی پروبلم‌لرین حلّینه ده یاردیم ائده‌جگینی قید ائتدی.
اردوغان؛
"بؤلگه‌نین سیاسی اولا‌راق بیزدن گؤزلمه‌لری وار" دئیه دانیشدی.
اردوغان و پوتین‌ین سفرین‌دن سونرا اورتاق مطبوعات کونفرانسی دوزنلمه‌لری گؤزلنیلیر.
